ભલે કોઇ ગમે તે કહે, પરંતુ એક સત્ય એ છે કે સલમાનનો દબદબો સતત રહે છે. સ્ક્રીન પર તેની એન્ટ્રી થતાં જ દર્શકોનો ઉત્સાહ વધી જાય છે. તેમના ચહેરા ખીલી ઊઠે છે. આ જ બાબત એ વાતનું પ્રમાણ છે કે આજે પણ બોલિવૂડમાં સલમાન જેવું વ્યક્તિત્વ કોઇનું નથી. કોઇ પણ સ્ટાર સલમાન જેટલો લોકપ્રિય નથી. સલમાનના નામ સાથે રોજબરોજ નવા નવા વિવાદ જોડાતા રહે છે. ક્યારેક વિવાદાસ્પદ નિવેદનો તો ક્યારેક પોતાના ગુસ્સા પર કાબૂ ન રાખી શકવાની ઘટના, પરંતુ એક વસ્તુ તો છે જ કે તેના અભિનય પર કોઇ શંકા કરી શકે તેમ નથી.